b'\n_START_ARTICLE_\nElektroStat\n_START_PARAGRAPH_\nElektroStat var en \xc3\xa5rlig musikkfestival for elektronisk musikk, som ble arrangert i oktober/november i Oslo. Festivalen presenterte musikk innen sjangrene Synth pop, Electronic Body Music (EBM), Tecno Body Music (TBM), Industriell metal, Goth, Neo-punk, New Wave og Dark Wave. Den ble etablert i 1999 under navnet Oslo Synthfestival, og skiftet navn til ElektroStat i 2005. Festivalen ble arrangert f\xc3\xb8rste gang p\xc3\xa5 John Dee Live Club & Pub i november 1999.  og den 17. og avsluttende festivalen p\xc3\xa5 Pokalen i november 2015.'